Document ID: 31990R2219

*****
ΚΑΝΟΝΙΣΜΟΣ (ΕΟΚ) αριθ. 2219/90 ΤΗΣ ΕΠΙΤΡΟΠΗΣ
της 30ής Ιουλίου 1990
για τον καθορισμό των τιμών και των ποσών που καθορίζονται σε Ecu από το Συμβούλιο στον τομέα των υφαντικών ινών και μειώνονται λόγω της νομισματικής επανευθυγράμμισης της 5ης Ιανουαρίου 1990
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας,
τον κανονισμό (ΕΟΚ) αριθ. 1677/85 του Συμβουλίου της 11ης Ιουνίου 1985 σχετικά με τα νομισματικά εξισωτικά ποσά στο γεωργικό τομέα (1), όπως τροποποιήθηκε τελευταία από τον κανονισμό (ΕΟΚ) αριθ. 1889/87 (2), και ιδίως το άρθρο 6 παράγραφος 3,
Εκτιμώντας:
ότι ο κανονισμός (ΕΟΚ) αριθ. 784/90 της Επιτροπής της 29ης Μαρτίου 1990 περί καθορισμού του συντελεστή μείωσης των γεωργικών τιμών κατά την περίοδο εμπορίας 1990/91 λόγω της νομισματικής επανευθυγράμμισης της 5ης Ιανουαρίου 1990 και περί τροποποιήσεως των τιμών και των ποσών που καθορίζονται σε Ecu για την εν λόγω περίοδο (3) καθόρισε τον κατάλογο των τιμών και των ποσών στον τομέα των υφαντικών ινών που διαιρούνται δια του συντελεστή 1,001712 από την περίοδο εμπορίας 1990/91 στα πλαίσια του καθεστώτος της αυτόματης κατάργησης των αρνητικών νομισματικών ποσών· ότι το άρθρο 3 του κανονισμού (ΕΟΚ) αριθ. 784/90 προβλέπει τον προσδιορισμό της μείωσης που προκύπτει, ιδίως, και τις τιμές και τα ποσά που καθορίζονται σε Ecu από το Συμβούλιο για την περίοδο εμπορίας 1990/91 και τον καθορισμό της αξίας των εν λόγω μειωμένων τιμών και ποσών·
ότι, για την περίοδο εμπορίας 1990/91, τα ποσά της ενίσχυσης για τον υφαντικό λίνο και την κάνναβη καθώς και το ποσό που ελήφθη υπόψη για τη χρηματοδότηση των μέτρων που ευνοούν τη χρησιμοποίηση ακατέργαστων ινών λίνου καθορίστηκαν από τον κανονισμό (ΕΟΚ) αριθ. 1358/90 του Συμβουλίου (4)· ότι το ποσό της ενίσχυσης για τους μεταξοσκώληκες καθορίστηκε από τον κανονισμό (ΕΟΚ) αριθ. 1359/90 του Συμβουλίου (5)· ότι η τιμή στόχου για το μη εκκοκκισμένο βαμβάκι καθορίστηκε από τον κανονισμό (ΕΟΚ) αριθ. 1355/90 του Συμβουλίου (6)· ότι η ελάχιστη τιμή του μη εκκοκκισμένου βαμβακιού καθορίστηκε από τον κανονισμό (ΕΟΚ) αριθ. 1356/90 του Συμβουλίου (7)·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λίνου και Κάνναβης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι τιμές και τα ποσά που καθορίζονται σε Ecu από το Συμβούλιο για την περίοδο εμπορίας 1990/91 στον τομέα των υφαντικών ινών, και μειώνονται σύμφωνα με το άρθρο 2 του κανονισμού (ΕΟΚ) αριθ. 784/90 είναι εκείνα που αναφέρονται στο παράρτημα.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την περίοδο εμπορίας 1990/91.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Ιουλίου 1990.

Labels: 2
3
1